સંસ્કૃત પાઠશાળામાં ભણાવતાં પ્રતિમાબહેન ગોર અને આશાબહેન સ્વાદિયા પણ આ વાતને સમર્થન આપતાં કહે છે, ‘બધા ધર્મમાંથી સારું ગ્રહણ કરવું જોઈએ તેવું માનનારા મુસલમાન વાલીઓ પોતાના બાળકોને અહીં મોકલે છે. હાલમાં રોજ ૨૦-૨૫ બાળકો સંસ્કૃત અને ગીતાજી વિશે ભણવા આવે છે તેમાંથી ૪-૫ બાળકો તો મુસલમાન હોય છે. તેઓ પણ ખૂબ સારી રીતે સંસ્કૃત ભાષા શીખે છે. ગીતાજીના ૧૮ અધ્યાય અને ૭૦૦ શ્લોક અર્થ અને ભાષાંતર સાથે શીખવાડાય છે. ક્લાસ આખું વર્ષ ચાલે છે, પરંતુ બાળકો ગીતાજી તો ૬ મહિનામાં કડકડાટ બોલે છે.’